**人之初，性本善，性相近，习相远。**

**苟不教，性乃迁，教之道，贵以专。**

**昔孟母，择邻处，子不学，断机杼。**

**窦燕山，有义方，教五子，名俱扬。**

**养不教，父之过，教不严，师之惰。**

**子不学，非所宜，幼不学，老何为？**

**玉不琢，不成器，人不学，不知义。**

**子为人，方少时，亲师友，习礼仪。**

**香九龄，能温席，孝于亲，所当执。**

**融四岁，能让梨，弟于长，宜先知。**

**首孝悌，次见闻，知某数，识某文。**

**一而十，十而百，百而千，千而万。**

**三才者，天地人，三光者，日月星。**

**三纲者，君臣义，父子亲，夫妇顺。**

**曰春夏，曰秋冬，此四时，运不穷。**

**曰南北，曰西东，此四方，应乎中。**

**曰水火，金木土。此五行，本乎数。**

**曰仁义，礼智信。**